runetrust/blame-folketinget-dk huggingface dataset:
Per Larsen (KF), 2021-04-09:
Og så har jeg det også sådan lidt, når nu problemet er så stort: Man kunne jo også lave noget i retning af sådan en slags friregionsløsning, lidt på samme måde, som Liselott Blixt lægger op til i forhold til at have nogle flere værktøjer i kassen, altså at man i erkendelse af, at problemet er så stort, som det er, så måske giver Region Sjælland nogle flere frihedsgrader i forhold til at sætte nogle initiativer i gang og prøve noget af.
Troels Ravn (S), 2016-10-12:
Det bliver vurderet som værende et trafiksikkerhedsmæssigt problem, at vi accepterer ombytning af et kørekort fra andre lande, hvor der slet ikke er køreskoler eller køreprøver svarende til danske forhold; at der er en færdselslov, der tydeligvis er helt anderledes; og så netop det her med, at man ved at erhverve et kørekort B i Danmark, altså til almindelig bil, så pr. automatik, uanset hvor man kommer fra, kan overføre det til både bus og lastbil.
Morten Østergaard (RV), 2011-06-14:
Men mit spørgsmål følger nu op på det, som jeg også diskuterede med hr. Mads Rørvig, for hr. Mads Rørvig havde det synspunkt, at det var helt forkert at blande finansieringen af skattestoppet ind i den her diskussion, men jeg har forstået, at både De Konservative og Venstre og i øvrigt forslagsstillerne har det synspunkt, at hvis man ikke ønsker at øge boligbeskatningen og beskatningen af fast ejendom i det hele taget, så kan forslagsstillerne ikke se, hvad ejendomsvurderingen skal bruges til.
Tom Behnke (FP), 1997-10-30:
, så det er et stykke papir, man ikke blot skal udlevere. Derfor har vi i Fremskridtspartiet tidligere stillet forslag om - og det vil vi gøre igen i denne samling - at tidsrummet frem til det tidspunkt, hvor man har mulighed for at søge om dansk statsborgerskab, som i dag er ca. 7 år, bliver forhøjet til 12 år, som vi så har til at se ansøgerne an og se, om de opfylder betingelserne for at blive danske statsborgere.
Kristian Thulesen Dahl (DF), 2003-10-10:
Udgangspunktet er jo et helt andet, nemlig at vi er medlemmer, forfatningen er faldet, og så skal man i fællesskab tage stilling til: Hvad så? For at være konstruktive i stedet for bare at sætte os over i et hjørne og surmule giver vi så vores bidrag og siger så, at når vi har gjort det, så er det også kun rimeligt, at jasiden, som jo er dem, der kommer til at sidde og føre forhandlingerne, det overlader, man jo ikke til os - man er velkommen til det, man det gør man jo ikke - så også fortæller, hvad deres scenarie er.
Keld Albrechtsen (EL), 1998-06-23:
Det er en indskrænkning af mulighederne for offentliggørelse og skyldes den interesse, som Dansk Folkeparti nu kæmper for i denne sammenhæng, der er den modsatte af den, som Enhedslisten kæmper for, og derfor stemmer vi imod det ændringsforslag.
Liselott Blixt (DF), 2013-04-17:
Det er jo ikke først, når de er 20-30 år og har fået en sygdom, fordi de har haft en usund livsstil, fordi vilkårene har været, som de var. Taler ministeren med de andre ministre på de områder, hvor man kan løfte det, eller er det kun symptombehandling i stedet for at forebygge?
Margrete Auken (SF), 1999-05-20:
Derfor kan man i det valg, der drejer sig om, hvorvidt man skal sige til de pårørende, at man tager de og de organer, for det har den afdøde sagt at man kan, især hvis det er skriftligt, sagtens komme i den situation, hvor der slet ikke er snakket om det, og så sidder de pårørende i panik og forfærdelse over det, de er med i.
Frederik Vad (S), 2024-11-14:
Der er jo masser af undersøgelser, der viser, også internationalt, at hvis man virkelig vil bryde den negative sociale arv, og hvis man virkelig vil skabe social progression i et samfund, så har det at have forældre, der arbejder, f.eks. langt større betydning end at have forældre, der har en bestemt uddannelse.
Mette Gjerskov (S), 2008-05-27:
Vi kan ikke bare sige til de fattige lande: Hovsa, vi kom desværre til at ødelægge klodens fremtid, vi ville jo gerne have rigdom, velfærd og fremgang; nu har vi nogle klimaforandringer, så nu må I lade være med at købe biler, og nu må I lade være med at købe kød, for så ødelægger I sandelig kloden endnu mere.
Pernille Rosenkrantz-Theil (S), 2017-02-23:
Altså, det er da en rækkefølge, der er fuldstændig på månen, for i det ligger jo en eller anden anerkendelse af, at der faktisk er mennesker i det her land, der ikke har råd til at betale husleje, typisk i de større byer, fordi der simpelt hen ikke findes de billige boliger, der skal til.
Mariann Fischer Boel (V), 2002-04-24:
Så både til hr. Nicolai Wammen og til fru Ritt Bjerregaard om, hvorvidt dispositionerne er truffet i Århus, og det skal i øvrigt også være svar til hr. Keld Albrechtsen: Her er der to konkrete projekter, som jeg sagde i min indledning, der er blevet stoppet. Standsningen af de to konkrete projekter får ingen effekt for fødevaresikkerheden - ingen effekt på fødevaresikkerheden. Og de omplaceringer, som man har foretaget i Århus, er jeg overbevist om er foretaget med stor opmærksomhed omkring muligheden for at anvende det personale, der allerede var ansat i Fødevareregion Århus.
Svend Erik Hovmand (V), 2004-04-28:
Det næste spørgsmål er så, om vi til enhver tid og i enhver tænkelig situation skal frafalde rentekrav og afstå fra at inddrive danske skattekrav alene med den begrundelse, at der er usikkerhed om, hvorvidt Danmark eller et andet land har beskatningsretten til den givne indkomst.
Søren Egge Rasmussen (EL), 2024-04-02:
»Miljøministeriet noterer sig synspunkterne om, at et generelt forbud mod anvendelse af pesticider i BNBO havde været en bedre løsning, men fastholder, at den foreslåede model, hvorefter vandforsyninger og kommuner deltager i arbejdet med at beskytte drikkevandet inden for BNBO, er den valgte løsning.
Ole Stavad (S), 2007-02-01:
En gang imellem kan jeg måske endda have en bekymring for, om der også hos nogle af de ledende kræfter i KL-huset er den holdning, at man godt kan se en interesse i, at ting er lidt for centralistiske, for jo mere, der skal aftales med indenrigsministeren, jo større magt har KL og de embedsmænd, der sidder i KL.
Anders Fogh Rasmussen (V), 2002-11-27:
Og hvis hr. Holger K. Nielsen er enig i det, hvad jeg håber, må han også være enig i, at så må det internationale samfund lægge et maksimum af pres på Saddam Hussein, og jo stærkere vi gør presset nu, desto større er chancen for, at afvæbningen kan ske fredeligt. Men hvis man fulgte hr. Holger K. Nielsens svage, bøjelige linje, der svinger ligesom siv i vinden, så bøjer Saddam Hussein sig jo ikke, så vil han jo ikke lade sig afvæbne, og så er der stor risiko for krig eller konflikt. Det er ved at stå fast nu og vise ubøjelighed nu, at vi maksimerer chancen for at få en fredelig afvæbning af Saddam Hussein.
Jane Heitmann (V), 2018-10-09:
Ja, faktisk så ambitiøse, at vi med lanceringen af Kræftplan IV lancerede målsætningen om, at vi i 2030 skal have den første røgfri generation, og det lader til, at et bredt flertal her i Folketingssalen, en række interesseorganisationer og patientforeninger deler den ambition.
Pelle Dragsted (EL), 2016-09-06:
Det kan være et tilpasset PSO-system, hvor man også giver en del af PSO'en til nogle af de nabolande, som eksporterer strøm, mod at vi også kan få de støtteordninger, de har, og det kunne være andre løsninger, og dem har vi diskuteret vi på konstruktiv vis, indtil regeringen besluttede, at nu skulle vi ikke forhandle længere.
Ole Stavad (S), 2004-05-19:
Jeg tror, at man er naiv, hvis man mener, at man sådan kan pille en enkelt del ud og forvente, at hvis man åbner for markedet, som der kan være en risiko for, hvis det her føres ud i livet, eller det er det, der hensigten med at sætte sådan et arbejde i gang, så kan man læne sig tilbage, og der sker ikke mere.
Torsten Gejl (ALT), 2021-05-12:
Den internationale kapitalfond JBI Equity, der har pensionskasser og forsikringsselskaber i ryggen, siger i Landbrugsavisen i 2017, at der ligger så store værdier, der skal flyttes til en ny generation, og inden for 10-12 år er det absolut nødvendigt, at der bliver foretaget skifte, og det er købers marked.
Søren Pind (V), 2016-01-22:
Og jeg synes, det er rimeligt og retfærdigt, hvilket er min ret som medlovgiver sammen med fru Pernille Skipper, at tænke det ind i en diskussion om sådan en modbydelig forbrydelse som den, vi taler om, som er omgærdet af alt det, som får det her op i os alle sammen.
Thorkild B. Fransgaard (FRI), 2000-05-02:
Jeg tror, at for at hele landbruget og fødevareindustrien kan få ro, og for at de kan få endnu mere lyst til virkelig at gøre noget på sigt - det bliver nødvendigt at gøre endnu mere, producere endnu flere fødevarer - ja, så er det væsentligste, at vi må have forenklet vore regler.
Aage Frandsen (SF), 2003-10-08:
Den, der overvinder sig selv, er som bekendt langt større end den, der indtager en stad. Så vil jeg godt i denne forbindelse spørge ministeren i forlængelse af det, hr. Søren Søndergaard siger: Når det nu også er bevisligt, at der er et problem med hensyn til det, der er blevet sagt, hvorfor siger man så ikke: Det var forkert, jeg er ked af det? Så lige til ministerens vurdering af de ting: Var det normalt i 1970'erne og sågar også lidt ind i 1980'erne, at man kaldte eksperter ind til Danmarks Radios tv-udsendelser?
Rasmus Stoklund (S), 2020-06-11:
Men altså, jeg tror, at hvis man har en ambition, som Socialdemokratiet har, om at lave et grundlæggende nyt asylsystem – og det har vi talt om så tit her i salen – så er det klart, at man er ret afhængige af at have nogle åbne kanaler til andre lande og have nogle steder, hvor man kan tale med dem og også sende nogle signaler til andre lande om, at vi ikke tror, at vi kan løse vores migrationsudfordringer alene her i Danmark ved den dansk-tyske grænse eller den svensk-danske.
Kristian Jensen (V), 1999-12-02:
Ikke desværre for mig, men desværre for de mange ansatte i de forskellige sektorer af dansk erhvervsliv, som i dag er presset til at være medlemmer af en fagforening, som de faktisk ikke ønsker medlemskab af, og for de arbejdsgivere, der er medlemmer af en organisation, som de heller ikke ønsker at betale kontingent til.
Tina Nedergaard (V), 2004-10-20:
Faktisk er det jo en forbedring på den måde, at unge, som i dag måske netop ikke ville have opdaget, at de er omfattet af målgruppen, faktisk vil blive opfanget i en sådan samtale og dermed måske undgå et opslidende og ærgerligt frafald fra en anden uddannelse.
Karen J. Klint (S), 2002-01-15:
Jeg er glad for, at vi atter har fået forholdene for døende og deres pårørende på dagsordenen, også selv om det ikke er så længe siden, at vi havde det sidst, nemlig i slutningen af maj måned sidste år. Jeg vil også gerne takke for den håndsrækning, der lå i den nye ministers tale.
Mikkel Bjørn (DF), 2024-05-24:
Det, det her beslutningsforslag bare handler om, er, at man ikke som SF, regeringen og Enhedslisten sætter en kæp i hjulet på det, at borgere selv tager initiativ til at sikre tryghed i deres eget boligområde, når staten i nogle tilfælde ikke er i stand til at gøre det.
Meta Fuglsang (SF), 2009-05-13:
Og uanset at Dansk Folkeparti måske føler sig forbigået i den ene eller anden mailudveksling - det ved jeg ikke - kunne det så ikke her i samarbejdets ånd, hvor vi snakker om integration og har fået linet op, hvad forudsætningerne er, være en mulighed, at det var en indsats, som man kunne have gavn af?
Margrethe Vestager (RV), 2013-02-07:
Jeg håber også, at vi på et snarligt tidspunkt kan fremsætte lovforslag om, at man som borger med handicap kan blive registreret på det valgsted, der har den bedste tilgængelighed, sådan at man ikke oplever, at der skal gøres noget særligt, for at man kan komme hen og stemme, men at man kan stemme på det afstemningssted, hvor man umiddelbart kan gå ind, for det ligger der også en værdighed i i forhold til selve valghandlingen.
Line Barfod (EL), 2007-10-12:
Det vil sige, at hvis nogle lande som udgangspunkt gerne vil leve op til principperne om lov og orden, vil leve op til nogle af de ting, som nogle af ministerens partifæller plejer at sige at de står for, noget af det, som regeringen plejer at sige at man skal stå for på verdensplan med hensyn til at respektere demokratiet og de grundlæggende spilleregler, så skal man ændre Helsingforsaftalen, medmindre man vil ændre Nordisk Råds forretningsorden - og det er svært at forestille sig at nogen vil foreslå det.
Per Clausen (EL), 2006-02-23:
Vi har jo fremsat det her forslag, og om det kan man i hvert fald sige, at det at øge frekvensen ved at lave en kontrol af et større udsnit af besætningerne vil have en større generalpræventiv effekt, således at den større risiko for at blive udpeget til kontrol vil få flere besætningsansvarlige til at overholde reglerne.
Kenneth Kristensen Berth (DF), 2016-03-29:
Jeg stiller mig op her og nu, og det gør jeg faktisk i undren, i dyb og grundlæggende undren over, at vi har en udenrigsminister, som ikke ønsker at deltage i en debat om en historisk krise i EU-samarbejdet, og som ikke vil stille sig til rådighed for, at Folketingets medlemmer kan stille spørgsmål til ham om de her ting.
Per Stig Møller (KF), 2007-05-25:
Det er senest sket ved møderne i Egypten den 3. og 4 maj i år, hvor den freds- og forsoningskonference, Enhedslisten foreslår skal finde sted, i realiteten altså allerede har fundet sted. Enhedslisten giver ikke udtryk for tiltro til den irakiske regerings evner til at tage initiativer og handle selvstændigt.
Charlotte Munch (DD), 2024-05-30:
Det kan sagtens være, at vi har gjort nogle tiltag, og dem har vi selv været med i, og dem synes jeg i øvrigt også er rigtig gode, men vi har ikke aktiveret alle seniorerne, for så var der jo ingen grund til, at vi deltog i alle de debatter, som jeg deltager i i et væk, om netop seniorer, der rigtig gerne vil ud på arbejdsmarkedet.
Frode Sørensen (S), 2000-01-18:
For fremtiden skal det gælde, at der f.eks. kan ske en acontoudlodning til den tilbageblevne ægtefælle, uden at man mister retten til at give arveafkald med afgiftsmæssig virkning. I Socialdemokratiet kan vi anbefale forslaget, og vi ser frem til et hurtigt udvalgsarbejde.
Karina Adsbøl (DD), 2025-01-22:
Jeg undrer mig over Venstres ordførers tale, og det er i forhold til det med, at hvis det er sådan, at børn bliver omsorgssvigtet – mor og far drikker, og man får ikke en god og ordentlig opvækst – så er det jo netop der, man skal sætte ind med foranstaltninger.
Søren Søndergaard (EL), 1999-04-29:
Vi har jo haft et frygteligt eksempel med havnearbejderen Carl Jørgensen i Esbjerg, hvor to, der var anholdt og sat i isolation, efter lang tids isolation og ved hjælp fra politiet pegede på ham som den skyldige, hvilket førte til at han sad i spjældet næsten et år uden at have gjort noget som helst på noget som helst tidspunkt. Så ideen om, at isolation fører til retssikkerhed, er altså forkert.
Poul Nødgaard (DF), 2006-04-20:
Og som formand for Kommunaludvalget kan jeg da oplyse, at der allerede er kommet en hel del henvendelser, også fra nogle, der ønsker at få foretræde for Kommunaludvalget, og vi ser naturligvis på demokratisk vis på, om der er nogle ting, der er hold i, og om der er nogle ting, der skal justeres.
Dennis Flydtkjær (DF), 2018-11-22:
For det er åbenlyst, at det er, synes jeg, en udfordring for Folketinget at stemme for noget, hvor den ene siger, at det giver for 1 mia. kr. ekstra administrativt bøvl, og hvor den anden, regeringen, siger, at det er provenuneutralt.
Søren Kolstrup (EL), 1998-04-03:
Vi kan støtte de nye regler, når det gælder de frie grundskoler, og også Enhedslisten kan støtte forslaget om, at de frie grundskoler skal anmeldes til Undervisningsministeriet, at skolerne skal give de kommunale myndigheder besked om, hvilke elever der følger undervisningen på den pågældende skole, og at der kan føres et mere effektivt tilsyn.
Karina Lorentzen Dehnhardt (SF), 2024-05-21:
Bekymrer det ikke ordføreren, at der er retshjælpskontorer i landdistrikterne, der simpelt hen lukker, fordi de ikke kan rekruttere de her juridiske kræfter, fordi de simpelt hen ligger for langt væk fra de store studiebyer, så der ikke er jurastuderende at rekruttere?
Per Clausen (EL), 2006-12-14:
Der er nemlig ingen tvivl om, at hvis vi havde vedtaget noget nu – og det er såmænd ligegyldigt, om det var regeringens oprindelige forslag eller nogle af de ændringsforslag, som f.eks. Enhedslisten har stillet – ja, så ville vi være endt i den situation, at vi havde lavet en gedigen gang lovsjusk.
Jørn Jespersen (SF), 2002-01-10:
Her har man i hvert fald ikke fortalt vælgerne, hvad man agtede at gøre, men nu er man i gang med at gøre det. Vi synes også, det er påfaldende, at man er i gang med at nedlægge råd, nævn, puljer, institutter, slagter løs og så kommer med et enkelt institut, som man gerne vil have oprettet.
Per Clausen (EL), 2008-05-20:
Der kunne også være god grund til at bruge tid på at diskutere, hvorfor vi i stor udstrækning ikke er i stand til at håndtere traumatiserede flygtninges børn, for realiteten er jo, at når vi ved, at der er flere kriminelle blandt unge med en anden etnisk herkomst, så ved vi også, at en af de største og mest tydelige grupper er børn af flygtninge, eller børn, der måske selv har været flygtninge, og så er det vel rimeligt nok at spørge, når man står over for de mennesker, om det, der falder en ind allerførst, er, at de trænger til at møde konsekvens, og at de hidtil er blevet mødt af for meget blødsødenhed i tilværelsen.
Jeppe Kofod (S), 2004-03-31:
Så vil jeg bare understrege, at det, som udenrigsministeren udtalte til pressen, ikke kun var spørgsmålet om spændingen i forhold til Taiwanstrædet, det var også den generelle menneskerettighedssituation, og jeg vil gerne levere det ritzautelegram, hvoraf det fremgår, til statsministeren, så man kan se det sort på hvidt, for det er et faktum, og det var efter nævnsmødet den 29. januar i år.
Per Clausen (EL), 2006-05-11:
Nu har det bare vist sig, desværre – for sådan et optimistisk menneske som mig – at det forholder sig på den måde, at det, som karakteriserer borgerlig-liberale partier i det her Folketing, er, at de ikke kan finde ordentlige løsninger på det her, og at de sådan set heller ikke er særlig optaget af det.
Anne Rasmussen (V), 2021-12-17:
Det er vigtigt, at vi ved, hvem der kommer ind i EU, og med ændringen får vi forbedret den interne sikkerhed i Schengenområdet ved at lette udvekslingen af oplysninger mellem medlemsstaterne og tredjelandsstatsborgere med et visum til længerevarende ophold end en opholdstilladelse.
Frank Aaen (EL), 2000-11-17:
Jeg har jo nogle gange i debatten prøvet at få afklaret, om Venstre ville stemme for et loft over grundskylden på 12 promille eller ville stemme for, at grundskyldpromillen for landbruget i nogle kommuner kunne komme op på 24 og dermed en tredobling i forhold til indeværende år.
Søren Søndergaard (EL), 2019-03-28:
Derfor vil jeg da også foreslå, at vi mellem første- og andenbehandlingen afholder en høring i Retsudvalget, hvor forskellige eksperter kan komme og belyse forslaget fra forskellige vinkler – om ikke andet så vi alle sammen kan være mere oplyste på et højere niveau, når vi på et tidspunkt skal trykke på knapperne ved tredje behandling.
Jan E. Jørgensen (V), 2012-05-16:
Men i kombination med den ultrakorte høringsfrist og et tilsyneladende meget velargumenteret og velunderbygget høringssvar fra en person, der, ja, tjener penge – det må man godt i det her land, det skal vi være glade for at der er nogen der gør – ikke bare rejser tvivl om beregningerne, altså de tal, man fremlægger fra ministeriets side, men også, om det er en hensigtsmæssig måde at gøre tingene på, og om man uhensigtsmæssigt rammer en række boligejere, som man ikke har til hensigt at ramme.
Morten Messerschmidt (DF), 2022-09-28:
Jeg har i de seneste måneder modtaget rigtig, rigtig mange elregninger fra Sparkøbmænd rundtomkring i Danmark, som simpelt hen ikke ved, hvor de skal finde pengene henne, som simpelt hen ikke ved, om de skal lukke, eller om de skal holde åbent og tage den risiko for fremtiden.
Inger Støjberg (V), 2018-11-21:
Så den økonomiske regning er meget stor, men ved siden af det ligger der jo en værdimæssig regning, hvis ikke man tager vores værdisæt til sig, altså selve fundamentet af frihedsrettigheder – at man kan tro på den gud, man vil; at der er ytringsfrihed; at der er ligestilling mellem kønnene – og det kan efter min mening på sigt blive en næsten ubetalelig regning.
Birthe Skaarup (DF), 2005-03-16:
Med hensyn til at nedlægge nogle hospitaler: Jamen det er jo også sådan – nu nævner fru Karen Hækkerup eksplicit sygehuset i Gentofte, som skal renoveres, og der er jo sådan set givet grønt lys for det – at der er mange amter, der har været på vej med nogle planlægningsopgaver.
Frank Aaen (EL), 2005-03-18:
Selv om vi alle sammen mener, det er udmærkede mennesker, der bliver valgt ude i kommuner og ude i regioner, er jeg bange for, at nogle kommuner, særlig når man har en presset økonomi, vil holde sig lidt tilbage med at gå til regionen for at få udført det byggeri, der er brug for, men vil prøve at finde andre lappeløsninger.
Søren Pape Poulsen (KF), 2017-05-03:
Men jeg ved i hvert fald, at der er stor fokus på det, både fra Fængselsforbundet side og fra den nye ledelse i Kriminalforsorgen i forhold til, hvordan vi sikrer, at ingen skal gå utryg på arbejde, og hvordan vi sikrer, at der er den bemanding over for de hårdkogte kriminelle, som der skal være.
Villy Søvndal (SF), 1998-12-04:
Det er den erklærede hensigt med det, og det betyder, at nogle mennesker, der har så ondt - og jeg godt kunne unde hr. Anders Samuelsen at få nogle af de sager, vi andre får - fremover vil få afslag. Når jeg henviste til yuppietiden, var det ikke, fordi jeg ikke er meget opmærksom på, at vi er i 1990'erne, endda i slutningen af dem, men fordi den tidsånd, man har ladet sig forme af, er afgørende.
Kirsten Brosbøl (S), 2013-12-13:
Lad mig bare nævne 4-årige basisbevillinger til universiteterne, fuld finansiering af det øgede studenteroptag, fastholdelse af taxameterløftet på humaniora og samfundsvidenskab, nye udviklingskontrakter med klare mål om bedre kvalitet, ny og forbedret læreruddannelse og pædagoguddannelse, et nyt akkrediteringssystem, nyt universitetsbyggeri med bl.a. en modernisering af universitetslaboratorierne, hvilket giver bedre studiemiljø, og arbejdet med bedre sammenhæng i uddannelsessystemet, som skal sikre fleksibilitet og større gennemsigtighed.
Torben Hansen (S), 2003-10-21:
væsentlige og effektive reduktioner af såvel kvælstof- som fosforbelastning fra landbruget samt i forhold til ammoniakfordampning og pesticider, ellers vil målene ikke kunne opfyldes, og det må også være konsekvensen af bemærkningerne til lovforslaget, side 13. Derfor er der allerede nu behov for en dynamisk vandmiljøplan, men også behov for, at der allerede for nuværende gennemføres strengere regulering og godkendelse af såvel eksisterende landbrug som udvidelser af disse.
Frank Jensen (S), 2000-03-29:
Det er godt, at Folketinget kan give tilslutning til indholdet, som på mange måder jo er et led i, at dansk politi og Justitsministeriet i Danmark har drøftet med det svenske justitsministerium og svensk politi, hvordan man kan lave en praktisk tilrettelæggelse, sådan at retshåndhævelsen kan finde sted på den faste forbindelse, sådan at de Schengen-regler, som både Sverige og Danmark har tiltrådt, også kan finde praktisk anvendelse i forbindelse med den faste forbindelses åbning.
Birthe Rønn Hornbech (V), 2009-05-26:
Ud over de helt banale elementer i en integration, som at man skal have arbejde, skal have uddannelse og skal kunne sproget, er det jo vigtigt, at man føler sig inkluderet i samfundet, og at man netop ikke, fordi man føler sig marginaliseret, henfalder til at bruge sin fritid til kriminalitet.
Bjørn Brandenborg (S), 2025-01-28:
Noget af det, jeg også kunne forstå, og som man kan læse der jo har været noget forvirring omkring, var f.eks. det faglige spørgsmål, om det er muligt, at folk, når de laver hus- og gadeindsamlinger, godt må lave løbende betalinger eller månedlige betalinger, som forslagsstillerne også skriver om.